Document ID: 32009D0049

32009D0049
L 028/1
SLUŽBENI LIST EUROPSKE UNIJE
28.11.2008.
ODLUKA VIJEĆA
od 28. studenoga 2008.
o sklapanju Sporazuma između Europske zajednice i Australije o trgovini vinom
(2009/49/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133., u vezi s prvom rečenicom prvog podstavka članka 300. stavka 2. i članka 300. stavka 4.,
uzimajući u obzir prijedlog Komisije,
budući da:
(1)
Sporazum između Europske zajednice i Australije o trgovini vinom (1), odobren Odlukom Vijeća 94/184/EZ (2) utvrđuje da su potrebni daljnji pregovori u vezi s prijelaznim razdobljima za nazive koje navode članci 8. i 11. tog Sporazuma.
(2)
Dana 23. listopada 2000. Vijeće je ovlastilo Komisiju za pregovaranje o novom Sporazumu o trgovini vinom između Zajednice i Australije.
(3)
Ti su pregovori dovršeni, a 5. lipnja 2007. obje su ugovorne strane parafirale novi Sporazum između Europske zajednice i Australije o trgovini vinom, (dalje u tekstu: Sporazum).
(4)
Sporazum je stoga potrebno odobriti.
(5)
Kako bi se olakšala provedba te moguće izmjene Priloga Sporazumu, Komisiju treba ovlastiti da usvoji potrebne mjere u skladu s postupkom utvrđenim u Uredbi Vijeća (EZ) br. 479/2008 od 29. travnja 2008. o zajedničkom uređenju tržišta vina (3).
(6)
Od dana stupanja na snagu Sporazuma, ukidaju se prethodni Sporazum između Europske zajednice i Australije o trgovini vinom, njegov Protokol i pripadajuće razmjene pisama potpisani u Bruxellesu i Canberri 26. siječnja 1994. i 31. siječnja 1994.,
ODLUČILO JE:
Članak 1.
Ovime se u ime Zajednice odobrava Sporazum između Europske zajednice i Australije o trgovini vinom, uključujući priloge, Protokol, izjave i konsolidirane razmjene pisama, (dalje u tekstu: Sporazum).
Tekst Sporazuma priložen je ovoj Odluci.
Članak 2.
Ovime se ovlašćuje predsjednik Vijeća da odredi osobu, (osobe), koja će biti ovlaštena, (koje će biti ovlaštene), potpisati Sporazum kako bi on obvezivao Zajednicu.
Članak 3.
Za potrebe primjene članka 29. stavka 3. Sporazuma, Komisija je u skladu s postupkom navedenim u, ovisno o slučaju, članku 113. stavku 1., odnosno članku 113. stavku 2. Uredbe (EZ) br. 479/2008, ovlaštena za usvajanje mjera potrebnih za provedbu Sporazuma i izmjenu njegovih priloga i Protokola, u skladu s člancima 29. i 30. Sporazuma.
Članak 4.
Ova se Odluka objavljuje u Službenom listu Europske unije.
Sastavljeno u Bruxellesu 28. studenoga 2008.

Labels: 17
5
3
6
18
15